《忆复翁》
宋代·方一夔

垂杨渡口小舟横，我涉清溪君独行。未许马群空冀北，自怜墨派过彭城。

鳞鸿乏便书难到，蝴蝶无情梦不成。可是孤吟清绝处，高山谁识断肠声。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。